ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องแต่งตั้งคณะกรรมการอำนวยการเลือกตั้งผู้แทนเกษตรกรพ.ศ. ๒๕๕๕[๑] ด้วยพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ มาตรา ๑๓กำหนดให้การแต่งตั้งผู้แทนเกษตรกรเป็นอำนาจของรัฐมนตรีว่าการกระทรวงเกษตรและสหกรณ์ในการแต่งตั้งเกษตรกร ซึ่งได้รับการเลือกตั้งจากสมาชิกองค์กรเกษตรกรในสี่ภูมิภาคอย่างน้อยภูมิภาคละสองคนจำนวนยี่สิบคนเป็นกรรมการในคณะกรรมการกองทุนฟื้นฟูและพัฒนาเกษตรกรโดยมีวาระในการดำรงตำแหน่งคราวละสองปีนั้น ปัจจุบันผู้แทนเกษตรกรในคณะกรรมการกองทุนฟื้นฟูและพัฒนาเกษตรกรได้ดำรงตำแหน่งครบวาระ เมื่อวันที่ ๗ ธันวาคม ๒๕๕๔ ดังนั้นจึงเห็นควรมีประกาศแต่งตั้งคณะกรรมการอำนวยการเลือกตั้งผู้แทนเกษตรกร พ.ศ. ๒๕๕๕เพื่อดำเนินการเตรียมการเลือกตั้งผู้แทนเกษตรกรต่อไปอาศัยอำนาจตามความในมาตรา ๔แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒รัฐมนตรีว่าการกระทรวงเกษตรและสหกรณ์จึงประกาศแต่งตั้งคณะกรรมการอำนวยการเลือกตั้งผู้แทนเกษตรกร พ.ศ. ๒๕๕๕โดยมีองค์ประกอบและอำนาจหน้าที่ ดังนี้องค์ประกอบ๑. ปลัดกระทรวงเกษตรและสหกรณ์ ประธานกรรมการ๒. รองปลัดกระทรวงเกษตรและสหกรณ์ รองประธานกรรมการซึ่งปลัดกระทรวงเกษตรและสหกรณ์มอบหมาย๓. รองปลัดกระทรวงมหาดไทย รองประธานกรรมการหัวหน้ากลุ่มภารกิจด้านกิจการความมั่นคงภายใน๔. อธิบดีกรมการปกครอง รองประธานกรรมการ๕.หัวหน้าผู้ตรวจราชการกระทรวงเกษตรและสหกรณ์ รองประธานกรรมการ๖. อธิบดีกรมประชาสัมพันธ์ กรรมการ๗. อธิบดีกรมส่งเสริมการปกครองท้องถิ่น กรรมการ๘.เลขาธิการสำนักงานคณะกรรมการการเลือกตั้ง กรรมการ๙. ปลัดกรุงเทพมหานคร หรือผู้แทน กรรมการ๑๐. รองอัยการสูงสุดซึ่งอัยการสูงสุดมอบหมาย กรรมการ๑๑. รองผู้บัญชาการตำรวจแห่งชาติ กรรมการซึ่งผู้บัญชาการตำรวจแห่งชาติมอบหมาย๑๒. รองอธิบดีกรมการปกครอง กรรมการกลุ่มภารกิจด้านสนับสนุนการบริหารงานแบบบูรณาการ๑๓.ผู้อำนวยการสำนักบริหารการปกครองท้องที่ กรรมการกรมการปกครอง๑๔. ผู้อำนวยการสำนักบริหารการทะเบียนกรมการปกครอง กรรมการ๑๕. ผู้อำนวยการส่วนการเมืองและการเลือกตั้ง กรรมการสำนักบริหารการปกครองท้องที่ กรมการปกครอง๑๖. ผู้อำนวยการกองการสื่อสารกรมการปกครอง กรรมการ๑๗.เลขาธิการสำนักงานกองทุนฟื้นฟูและพัฒนาเกษตรกร กรรมการและเลขานุการ๑๘. นายมนัส วงษ์จันทร์ กรรมการและผู้ช่วยเลขานุการสำนักงานกองทุนฟื้นฟูและพัฒนาเกษตรกร๑๙. ผู้อำนวยการสำนักกฎหมาย กรรมการและผู้ช่วยเลขานุการสำนักงานกองทุนฟื้นฟูและพัฒนาเกษตรกร๒๐.หัวหน้ากลุ่มพัฒนาระบบสนับสนุนการเลือกตั้ง กรรมการและผู้ช่วยเลขานุการส่วนการเมืองและการเลือกตั้ง สำนักบริหารการปกครองท้องที่ กรมการปกครอง๒๑. นางสาวภุมรี เพ็งกลาง กรรมการและผู้ช่วยเลขานุการสำนักงานกองทุนฟื้นฟูและพัฒนาเกษตรกรให้คณะกรรมการมีอำนาจและหน้าที่ ดังนี้๑. ให้มีอำนาจในการวินิจฉัยชี้ขาดกรณีที่มีปัญหาอันเกิดจากการเลือกตั้ง๒. พิจารณาจัดทำแผนการเลือกตั้งผู้แทนเกษตรกรเพื่อเป็นกรรมการในคณะกรรมการกองทุนฟื้นฟูและพัฒนาเกษตรกรโดยแผนดังกล่าวจะต้องประสานเชื่อมโยงวัตถุประสงค์แห่งการเลือกตั้งและเป็นไปตามกฎหมายกฎกระทรวง ประกาศ รวมทั้งมติคณะกรรมการ ตลอดจนกฎหมายที่เกี่ยวข้องระเบียบหรือแนวทางการเลือกตั้งทั่วไป ในอันที่จะช่วยให้การเลือกตั้งผู้แทนเกษตรกรสำเร็จลุล่วงเป็นไปตามวัตถุประสงค์ตามพระราชบัญญัติกองทุนฟื้นฟูและพัฒนาเกษตรกรพ.ศ. ๒๕๔๒ ทั้งนี้แผนดังกล่าวจะต้องมีกระบวนการสร้างความเข้าใจและพัฒนาการมีส่วนร่วมของสมาชิกองค์กรเกษตรกรในการใช้สิทธิเลือกตั้งให้กว้างขวางและทั่วถึง๓. พิจารณากลั่นกรองร่างประกาศต่างๆที่เกี่ยวกับการเลือกตั้งผู้แทนเกษตรกรก่อนเสนอให้รัฐมนตรีว่าการกระทรวงเกษตรและสหกรณ์ลงนาม๔. อำนวยการเลือกตั้งผู้แทนเกษตรกรให้เป็นไปตามกฎหมายวัตถุประสงค์และแผนการเลือกตั้งด้วยความโปร่งใส บริสุทธิ์ ยุติธรรมและเป็นไปตามนโยบาย มติคณะกรรมการและคณะกรรมการบริหาร๕. แต่งตั้งคณะอนุกรรมการคณะทำงานหรือเจ้าหน้าที่ให้ปฏิบัติหน้าที่ใด ๆแทนคณะกรรมการหรือช่วยเหลือในการปฏิบัติงานของคณะกรรมการในการเลือกตั้งผู้แทนเกษตรกรได้ตามความจำเป็นและเหมาะสม๖. คณะกรรมการอำนวยการเลือกตั้งผู้แทนเกษตรกรและคณะบุคคลหรือเจ้าหน้าที่ที่คณะกรรมการอำนวยการเลือกตั้งผู้แทนเกษตรกรแต่งตั้งให้ได้รับค่าตอบแทนหรือประโยชน์อื่นซึ่งหากไม่มีระเบียบกำหนดไว้เป็นอย่างอื่นให้เบิกจ่ายโดยอาศัยระเบียบคณะกรรมการกองทุนฟื้นฟูและพัฒนาเกษตรกรว่าด้วยค่าใช้จ่ายในการเลือกตั้งผู้แทนเกษตรกร พ.ศ. ๒๕๔๗, ระเบียบกระทรวงเกษตรและสหกรณ์ ว่าด้วยค่าเบี้ยประชุม ค่าพาหนะค่าเบี้ยเลี้ยง ค่าเช่าที่พักและค่าใช้จ่ายอย่างอื่นในการปฏิบัติหน้าที่ของกรรมการและกรรมการบริหาร พ.ศ. ๒๕๕๒, ระเบียบคณะกรรมการบริหารกองทุนฟื้นฟูและพัฒนาเกษตรกรว่าด้วยการเบิกจ่ายค่าใช้จ่ายในการบริหารงานของสำนักงาน พ.ศ. ๒๕๕๓ และระเบียบหรือวิธีปฏิบัติตามหลักเกณฑ์และอัตราการจ่ายของทางราชการโดยอนุโลม๗. รายงานผลการดำเนินงานให้รัฐมนตรีทราบเป็นระยะจนกว่าการเลือกตั้งจะแล้วเสร็จประกาศณ วันที่ ๒๓ ธันวาคม พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๒๐ มกราคม ๒๕๕๕ณัฐพร/ผู้ตรวจ๒๐ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๗ ง/หน้า ๒๑/๑๗ มกราคม ๒๕๕๕